
ACTA PI PP. XI 


LITTERAE DECRETALES 


BEATIS IOANNI FISHER, ROFFENSI EPISCOPO, ET THOMAE MORE MARTYRIBUS 
SANCTORUM CAEBLITUM HONORES DECERNUNTOR. 


PIUS EPISCOPUS 


SERVUS SERVORUM DEI 
AD PERPETUAM REI MEMORIAM 


Saevis agitata fluctibus Petri navicula, qua figuratur Ecclesia, nullo . 
potest timore concuti, nulla frangi tempestate; ipse namque Christus 
Dominus per suum in terris Vicarium illam gubernat et incolumen ad 
portum perducit, etsi aliquando modicae fidei discipulis [lle dormitare 
videatur. Nulla equidem aetate tam grandis forsan exorta est tempestas 
contra catholicam Christi Ecclesiam, qualis sextodecimo saeculo in eam 
furenter saeviit, quo tempore Anglia quoque, Apostolicae Sedi eo usque 
fidelissima, quae iure optimo dos Mariae et Sancti Petri patrimonium 
appellabatur, magnificam illam christianae doctrinae et Ecclesiae regi- 
minis unitatem perturbavit, quae visibile utique exstat maximum san- 
ctae fidei argumentum. Attamen ne in illo quidem tanto discrimine 
Dominus Noster Iesus Christus inconsutilis vestis suae passus est di- 
scissionem, quin immaculatae Sponsae certam gloriosae instaurationis 
spem daret. Tum etenim quamplurimi fortissimi viri et mulieres pro 
catholica fide et potentiori Romanae Ecclesiae principalitate, propter 

quam, ut Sanctus Irenaeus asserit, necesse est omnem convenire eccle- 
siam, fortiter asserenda, effuso sanguine, mortem oppetere non dubita- 
runt; quos inter praeclarissimi eminent bini dilectissimae Nobis Anglo- 
rum gentis filii, quorum alter sacrorum administrorum, alter laicorum 
hominum decus et ornamentum, Iohannes Fisher, 8S. R. E. Cardinalis 
et Roffensium Episcopus, et Thomas More, Magnus Angliae Cancella- 
rius, qui quidem in Anglicae historiae caelo tamquam sidera fulgent 
et, continuo enarrantes veracem patriae avitam gloriam, pro auspica- 
tissimo ad fidei unitatem et ad Patris domum errantium reditu Deum 
nunc maximopere adprecantur. His quidem hodie beatissimis Marty- 
ribus supremos Caelitum honores tribuere benignissimus Deus Nobis, 
pro supremo quo fungimur apostolico munere, concessit eosdemque ad 
pietatis, fortitudinis et amoris potissimum erga Apostolicam hance Se- 
dem exemplum christifidelibus proponere; atque, cum nobilissima An- 
glica Natione et universa Christi Ecclesia gaudio haud tenui exultantes, 
libenti animo Nostris his Decretalibus Litteris eorumdem Martyrum vo- 
lumus in perpetuum consecrare memoriam. 

Breviter igitur, uti mos est, dicemus de utriusque Christi Athletae 
vitae curriculo et glorioso martyrio, nec non de actis universis, quae 
eorum hance glorificationem ad iuris tramitem praecesserunt. 

Beverlaci, in Anglia, anno millesimo quadringentesimo undeseptuage- 
simo, parentibus Roberto et Agnete, mercatoribus satis ditibus, ortum 
duxit Ioannes Fisher. Vix septem annos agens, genitore orbatus, matris 
et vitrici curis docilis fuit. Apud quemdam sacerdotem in rudimentis 
est eruditus et inter aequales ingenio et labore praestitit. Academiam 
subinde Cantabrigiensem celebravit et litteris, dialecticis, philosophicis 
omnibusque artibus liberalibus egregie vacavit; anno autem millesimo 
quadringentesimo octogesimo septimo baccalaureatu in artibus donatus 
fuit et, triennio post, magister creatus ac totius academiae nomine unus 
ex duumviris, seu procuratoribus, est adlectus. Sacerdotio auctus, sa- 
crae theologiae tanto studio operam dedit, ut totius Universitatis Can- 
tabrigiensis primus haberetur, atque doctoris et magistri laurea die 
quinta Tulii, anno millesimo quingentesimo primo donatus fuerit. 

Doctrina ac virtute excellens, Collegii Michaelhouse Rectoris mu- 
nere functus est, in quo alumnorum animos non scientiae tantum, sed 
et vitae praeceptis summa cum peritia informavit. Professor dein et 
procancellarius Universitatis Cantabrigiensis collegarum omnium suf- 
fragiis nominatus est, quod munus usque ad annum millesimum quin- 
gentesimum tertium grata cunctorum admurmuratione diligentissime 
obivit. 

Quum porro eius pietatis et doctrinae fama longe lateque extra quo- 
que illius Academiae fines evulgata esset, Margarita, Henrici Septimi 
Regis mater, Ioannem Fisher suum et familiae spiritus moderatorem 
selegit; quare, cunctis quibus in Academia fungebatur muniis renun- 
ciatis, per aliquot annos sese totum obtulit ad pietatis officia ac potis- 
simum ad illud honorificum quidem at grave munus persolvendum, 
uberrimis a regia familia fructibus susceptis. Rex ipse Henricus Septi- 
mus suae aestimationis pignora pientissimo sacerdoti saepenumero prae- 
bens, eum Regii Consilii participem elegit. Quo tempore, cum sacra 
studia in Anglia defervere viderentur, ad erudiendos etiam laicos in 
religionis rebus, Ioannes Regis matri suasit, ut in urbe Cantabrigiensi 
duo magnifica collegia, alterum Iesu Christo Servatori, Sancto Ioanni 
Evangelistae alterum dicatum, institueret. Ipse autem duas theologiae 
cathedras, Cantabrigiae unam, Oxonii alteram, et plures graeci et la- . 
tini idiomatis cathedras fundavit et ipsam Universitatem Cantabrigien- 
sem restauravit; in qua, iam ab anno millesimo quingentesimo quarto 
cancellarii munere quotannis donatus, decennio post eiusdem Univer- 
sitatis perpetuus cancellarius nominatus est. 

Humanis itaque divinisque disciplinis doctissimus, eximia virtute 
praeclarus, animarum salutis zelo ac studio divinum praedicandi ver- 
bum succensus, omnibus universae Angliae episcopis carissimus, ab 
Henrico Septimo Rege anno millesimo quingentesimo quarto Roffensis 
Episcopus adlectus et a Iulio Secundo, Antecessore Nostro, apostolicis 
litteris confirmatus est. 

In pastorali munere obeundo prudentissimus ac vigilantissimus, gre- 
gem sibi creditum contra Lutheri tum grassantes errores praemunien- 
dum curavit, sive singulas suae dioecesis paroecias saepe invisendo, sive 
cetera pastoralia munera diligentissime obeundo, sive praecipue here- 
ticam pravitatem verbo et scripto acriter confutando. Quae quidem ad 
extremam usque senectutem sedulo et continuo peregit, quamquam ad- 
versa valetudine ac nimia corporis debilitate laborabat. 

Labori et orationi continuo intentus, corpus abstinentia, ieiuniis, 
ciliciis, disciplinis aliisque mortificationibus castigabat. Quanta autem 
erga proximum exardesceret caritate ex eius in pauperes et aegrotos 
benevolentia eruitur, quos saepe in tuguriis invisebat, cibos et eleemo- 
synas iis elargiebatur, ita ut merito aegrotorum medicus, claudicantium 
baculus, viduarum defensor, pupillorum tutor, peregrinorum hospes hu- 
manissimus haberetur. 

Ardentissimo insuper in Deum amore flagrabat; et cum Sacrum fa- 
ceret, saepe ex eius genis lacrimae fluere visae sunt; Iesu nomen tam 

in precibus fundendis, quam in familiari sermone dulciter resonabat; 
de litteris rebusque divinis conversari adamabat; mortis meditationem 
frequenter recogitabat et, ne unquam animo suo illius memoria exce- 
deret, tam in altari in quo celebrabat, quam domi mortui alicuius cal- 
variam habere cupiebat, dicere solitus mortis memoriam numquam sibi 
importunam esse. 

Sermone mansuetus, temperatus, modestus; at in rebus ad Deum et 
Ecclesiam pertinentibus, quas tunc temporis quidam perturbare coepe- 
runt, praeter consuetudinem, vehemens, intrepidus et heroice fortis erat. 

Quae quidem fortitudo animique magnitudo tunc maxime emicuit 
tum in matrimonii nullitate oppugnanda, quam Henricus Octavus Rex, 
vesano Annae Bolenae amore captus, contra Catharinam Aragonensem 
legitimam uxorem contendere coepit, tum in Romanae Ecclesiae primatu 
asserendo et vindicando. Ipse namque, dum fere omnes ex primoribus, 
iam inde ab initio, Regis voluntati morem gererent, primus omnium 
Toannes Fisher iniquo eius proposito restitit, atque strenuus legitimi 
connubii defensor nullis artibus a patrocinanda iusta Catharinae causa 
distrahi potuit. Postquam vero iniqua iudicum sententia contumax Re- 
gina declarata fuit, unus Ioannes, non absque magno suae vitae discri- 
mine, coram legatis et ipso Rege sistens, die vigesima octava mensis 
Iunii, anno millesimo quingentesimo undetricesimo, ne animam suam 
perderet et suam Regi ostenderet fidelitatem, cunctis rationibus mature 
perpensis, se obligatione teneri asserendi ac demonstrandi Henrici et 
Catharinae matrimonium nulla potestate, neque divina neque humana, 
dissolvi posse animose declaravit; atque addidit Christi discipulum 
oportere et Ioannis Baptistae Praecursoris esse sectatorem, qui pro 
connubii sanctitate asserenda mortem oppetere non dubitaverit. Qui- 
bus verbis ira concitus Rex, quippe qui Herodi tam aperte aequaretur, 
iniuriosis quidem verbis, sed inanibus argumentis respondit; atque ma- 
iori exarsit odio, quum infensis catholicae religioni legibus, quae gra- 
datim ferebantur, fortissimus Episcopus pro suo munere obsistere ni- 
tebatur. Tum igitur, primo illum, una cum duobus aliis Episcopis, in 
carcerem detrudi iussit, Octobri mense, anno millesimo quingentesimo 
tricesimo, ob repudiatam ab eo iniustam de beneficiis ecclesiasticis le- 
gem, a qua ad Summum Pontificem appellaverat; postea vero, cum 
Toannes in cleri anglicani consessu audacter ignavum cunctorum suf- 
fragium pro binis divortii legibus, tum etiam ipse solus adversatus 
esset, in custodiam traditus est Episcopi Vintoniensis a quinta die 
mensis Aprilis anni millesimi quingentesimi tricesimi tertii usque ad 
tertiamdecimam insequentis mensis Iunii, qua die ad dilectum suae 

dioecesis gregem liber redditus est. Sed paulo post proditionis crimine 
accusatus, absens carcere et bonorum publicatione damnatur; qua ia- 
men poena in pecuniariam multam ab ipso rege ob accusationis futili- 
tatem commutata, ipse libertati restituitur. Sed iam exinde Anna Bo- 
lena, kalendis Iuniis eodem anno regio diademate redimita, suum in 
sanctissimum Praesulem, qui Catharinae Reginae causae et Ecclesiae 
iuribus, supremae potissimum Romani Pontificis auctoritati constan- 
tem servabat fidem, acerrimum gerere odium pergebat, et nullam ei 
dabat requiem. Londinium itaque Ioannes, a schismatico Archiepiscopo 
Cantuariensi accitus, ut sacrilegum tum lege praescriptum emitteret 
iusiurandum, strenuissime abnuit profiteri tum Regis cum Anna Bo- 
lena nuptias prolemque exinde susceptam legitimas esse, tum omnige- 
num in Anglos et Hibernos spiritualem principatum, quem ausu teme- 
rario sibi Rex arrogasset. Quare ea ipsa die vigesima prima mensis 
Aprilis, anno millesimo quingentesimo quarto et tricesimo, in Londi- 
nensis Turris carcerem coniectus est; ibique fortis Christi athleta, una 
cum Thoma More, iam supremum expectabat certamen. Interea No- 
vembri mense eiusdem anni lex in Anglia solemniter lata est de supremo 
Regis spirituali principatu, quem, uti supra diximus, Henricus iam an- 
tea sibi vindicaverat, eademque capitali poena sancita est. Tunc ad in- 
victum Ioannis animum pervincendum plures a Rege missi sunt Epi- 
scopi et proceres laici; sed incassum omnino cedebant tentamina omnia 
adhibita, quae inter mendacium, quo impudenter affirmabatur Thomas 
More et ipse requisitum iusiurandum praestare statuisse. Igitur secunda 
die Ianuarii mensis, insequenti anno, dioecesis Roffensis vacans decla- 
ratur, eiusque Antistes cunctis episcopalibus privilegiis spoliatur; die 
vero septima Maii mensis, subdole iterum interrogatus fidenti animo 
declaravit Regem nullo modo caput esse supremum Ecclesiae Anglica- 
nae. Qua declaratione a perfidis viris coram uno tantum teste extorta, 
Rex tamen nondum Ioannem condemnare audebat. Sed, cum Paulus 
Tertius, Antecessor Noster, invictam Episcopi constantiam eiusque in 
Sanctam Sedem fidem honorare volens, eum Presbyterum Cardinalem, 
titulo Sancti Vitalis, in sacro Consistorio, die vicesima Maii mensis 
habito, creavisset, acerbiori accensus ira, non solum transmissum car- 
dinalicium galerum illi tradi vetuit, sed Apostolicam Sedem iniuria 
affici iussit in ecclesiis, et dixisse fertur se interim curaturum ut Ioan- 
nes capite, cui galerus ille imponeretur, careret, seu, ut alii enarrant, 
se illius caput, ut galerum acciperet, Romam mittendum curaturum. 
Itaque Christi Martyr, tot iam fatigatus incommodis et privationibus, 
morbo tentatus, a sacramentis quoque suscipiendis crudeliter prohibi- 

tus, die decima septima insequentis mensis ad tribunal trahitur de pro- 
ditione accusatus ob negatum saeculari Principi supremum, quem uni 
competit Romano Pontifici, spiritualem principatum. Quum vero ipse 
fortis in Dei et Ecclesiae iuribus asserendis tutandisque perseveraret, 
infami proditorum morte damnatur; quam paenam Rex postea in capi- 
tis obtruncatione commutavit. A tribunali exiens laetus visus est quasi 
e convivio exire; eumque ad carcerem redeuntem magna comitata est 
fidelium caterva illacrimans eiusque benedictionem implorans. 

Quatuor post dies, quos Dei Famulus in summa animi tranquillitate 
ardentesque ad Deum preces effundens transegit, suprema triumphalis 
diei lux tandem advenit. 

Arcis praefectus summo mane, die vicesima secunda Iunii, in festo 
S. Albani, Angliae Protomartyris, nuncium de supplicio mox illi su- 
beundo ad captivum attulit eumque hortatus est, quibusdam ambagibus 
usus, ut, cum senex esset nec per aetatem diu vivere posset, non inique 
ferret, si illo die ante meridiem iuxta regis decretum vita esset ista 
privandus. Senex vero serenus respondit se Regi gratias libenti animo 
persolvere, eo quod capitis sententia a vitae caducitate et angustiis se 
liberaret; atque petiit ut aliquantulum somno etiam indulgere posset; 
a quo post duas et amplius horas demum excitatus, quasi ad nuptias 
iturus, optimis suis vestibus indui voluit et circa horam nonam, e car- 
cere egressus, sanctum Evangelii librum quem secum tenebat aperiens, 
illos Sancti Ioannis versiculos legit: Haec est autem vita aeterna: ut 
cognoscant Te solum Deum verum et quem misisti Iesum Christum. Ego 
Te clarificavi super terram; opus consummavi, quod dedisti mihi ut fa- 
ciam, et nune clarifica me Tu, Pater, apud temetipsum claritate quam 
habui, priusquam mundus esset, apud Te. Quam maxime his verbis re- 
creatus, in locum supplici vectus est; et, in theatro consistens, firmus 
et intrepidus frequentem populum allocutus, Christiani fratres, inquit, 
ecce huc veni pro Ecclesiae Catholicae fide moriturus; Deo autem gra- 
tias ago, quod, eo sustentante, hactenus valde praesenti animo fui, nul- 
lam neque trepidationem, nec mortis horrorem persentiens. Quare vos 
omnes rogo ut me precibus vestris ad Deum fusis adiuvetis, ut in ipso 
mortis articulo firmus et in fide catholica constans permaneam; Deum- 
que immortalem enixe deprecor ut pro infinita sua bonitate et clementia 
Regem eiusque regnum salowm et incolume servet; ipsique Regi sa- 
num et salutare consilium in omnibus suppeditet ac suggerat. His 
aliisque eius generis magna animi alacritate, decora venerandaque gra- 
vitate, animo laeto et iucundo ac firma claraque voce prolatis verbis, 
genibus flexis alias ad Deum fudit preces, quas inter hymnum 7'’e Deum 

et psalmum /n te, Domine, speravi. Hine vir sanctus et innocens, ma- 
nibus et oculis ad caelum sublatis, collo super trabem posito, carnifici 
obtulit caput. Quod uno ictu facile abscissum, illico in ponte Londi- 
nensi, ubi aliquot iam pendebant Carthusianorum Monachorum capita, 
qui paucos ante dies pro catholica fide primatuque Romani Pontificis 
mortem et ipsi obierant, in sublime erectum fuit et post dies quatuor- 
decim in Tamesim impie proiectum. 

Ita invictus fidei heros, Ioannes Fisher, duplici purpureo ostro ami- 
ctus, qui iure Toanni Baptistae Praecursori comparatur, martyrii pal- 
mam assecutus est. 

Quindecim post dies eodem mortis genere, eademque nobilissima 
causa, martyrum corona decoratus fuit Thomas More, Magnus Angliae 
Cancellarius, de cuius quoque sancta vita et glorioso martyrio pauca 
dicere oportet. 

Londini, anno millesimo quadringentesimo duodeoctogesimo natus 
est ille patre Ioanne advocato et matre Agnete Graunger. Sub rigida 
parentum custodia et educatione, docilis puer, obediens amabilisque 
succrevit; vivido iam a pueris enituit ingenio et vix adolescens inter 
Ioannis Morton, Cardinalis Archiepiscopi Cantuariensis et Anglici Re- 
gni Cancellarii, familiares receptus, tantam apud eum aestimationem 
sibi comparavit, ut Cardinalis dicere soleret mirabilia quaedam se de 
puero illo praesentire, et paulo post Oxonium mitteret ut in celebri 
illa Studiorum Universitate bonis artibus incumberet. 

Ibi, perillustribus professoribus Thoma Linacre et Gulielmo Grocyn 
docentibus, quam maxime profecit, praesertim in lingua latina addi- 
scenda, quam exinde eadem facilitate qua patria lingua loquebatur, 
eamdemque eleganter conscribebat; graecum quoque sermonem impense 
coluit, et gallicum etiam; nec non historiam, geometriam, mathemati- 
cam et musicam. Sed pater, iuris peritus et advocatus princeps, filium 
quoque talem fore cupiebat; paucos igitur post annos eum Londinum 
reverti iussit, ut iurisprudentiae studiis incumberet et advocati titu- 
lum obtineret. Quo tempore plures habuit in ecclesia divo Laurentio 
dicata de Civitate Dei Sancti Augustini orationes, in quibus praecla- 
rum insimul se exhibuit oratorem, philosophum, historicum et poétam. 
Dum autem bonis artibus et iuridicis studiis operam dabat, catholicae 
religionis scientiam atque pietatem virtutesque optime excolebat; in 
foro vero celebrando, ab avaritia omnino alienus, integerrimae iusti- 
tiae ac suavissimae caritatis iura mire componere studebat. 

Iuvenis adhuc franciscanum ordinem, postea sacerdotalem statum 
amplecti cogitavit: per quatuor circiter annos apud Carthusianos Lon- 

dini commoratus, eorum vigiliis, precibus et austeritatibus consociari 
consuevit. Cilicium tunc induit, quod per totam inde vitam certis die- 
bus ac temporibus gerebat, et severe seipsum flagellabat; magna eius 
erga Deum pietas, erga proximum caritas, erga seipsum temperantia, 
frugalitas, mortificatio fuit; sic sobrie, iuste et pie in hoc saeculo vive- 
bat. Confessarii sui consiliis adhaerens, septem et viginti annos natus, 
Toannam Colt uxorem duxit, a qua quatuor liberos habuit: Margari- 
tam, Caeciliam, Elisabeth et Ioannem; sex autem post annos, uxore 
vita functa, quo melius liberos curare posset, viduam Alicem Middle- 
ton duxit, quacum iugiter mira vixit concordia. 

Circa annum millesimum quingentesimum vicesimum quartum haud 
procul a Londino urbe, in colle ad Tamesim, Chelsea vulgo nuncupato, 
suum fixit domicilium, in domo ampla et ornata, oratorio et bibliotheca 
instructa, ibique una cum suis et propinquis artium litterarumque stu- 
dio et pietate vitam transibat, atque, ad amicitiam natus factusque, 
benevolentissime excipiebat amicos; quare eius domus merito domici- 
lium musarum et omnium virtutum et caritatum appellabatur. 

Praecipua vero eius cura fuit liberos ac nepotes non litteris tantum, 
sed religionis magis scientia erudire; mane ac vespere una simul cum 
familia Deo preces perfundere numquam praeteribat; ad mensam se- 
dentibus asceticos libros, ut in claustris fert usus, legendos curabat 
et intimos lectionis sensus quandoque explicabat; diebus festis, una cum 
suis, sacris functionibus adstare iisque suum ipse ministerium exhibere, 
omnium spreto respectu, non erubescebat; nulla tandem virtus erat, 
pientissimo christiano viro digna, quae in eo non excelleret. 

Liberalium artium, uti supra diximus, studiosissimus, atque huma- 
nis divinisque litteris doctissimus, plura scripsit volumina, ad verita- 
tem tuendam pietatemque fovendam, et plurimas epistolas, in quibus 
ipse, vere haereticis molestus, uti sese appellari solebat, nonnisi fidem 
et religionem contra novatorum errores invicto animo defendit. 

Quum itaque apud omnes, et Regem ipsum Henricum Octavum, ob 
suam eximiam doctrinam ac praeclaras virtutes summa auctus esset 
aestimatione, publicis tractandis negociis adhiberi coeptus est; ac pri- 
mum in regni concionem adscitus est; dein anno millesimo quingente- 
simo quintodecimo apud Belgas et biennio post in Galliam legatus mis- 
sus est; insequenti anno arcani regii consilii particeps, deinde Praeses 
(anglica lingua Speaker) in consilio publico, Cancellarius Ducatus Lan- 
castrensis ac tandem, Octobri mense anno millesimo quingentesimo un- 
detricesimo Magnus Angliae Cancellarius ingenti totius regni laetitia 
renuntiatus est. 

In quibus omnibus muneribus obeundis eximia fide ac diligentia re- 
fulsit, et quo maiori dignitate, auctoritate, honore extollebatur, eo ma- 
gis modestia, integritate, patientia et humanitate iugiter atque mirifice 
praecellebat, unum illud prae oculis habens Regi et populo, sed magis 
Regum Regi omni studio inservire. 

Res ita placide procedere videbantur, quando Henricus, insano, uti 
supra enarravimus, erga Annam Bolenam amore captus, omnino vole- 
bat, ut Catharina Regina illegitime sibi matrimonio coniuncta declara- 
retur; Thomam idcirco pluries de divortio interrogavit; qui, quum de 
matrimonii huiusmodi cum Catharina contracti validitate eiusque indis- 
solubilitate minime dubitaret, impio Regis placito numquam adhaesit, 
neque aliter se gessit, quum, pro sua conscientia, ut a Senatu iniqua 
de cleri submissione lex reiicieretur una cum Stephano Gardiner, Epi- 
scopo Wintoniensi, totis viribus adlaboravit, et quum Henricus Rex 
supremum se Anglicanae Ecclesiae caput ab omnibus haberi et ap- 
pellari contendebat. Postquam vero perspexit Regem obstinato animo 
velle cum Anna Bolena nuptias inire, et favorabilem de hac re a Stu- 
diorum Universitatibus et a Senatu sententiam habere, ne quid con- 
tra Dei et Ecclesiae leges agere cogeretur, Cancellariae officium, quod 
proxima post Regem dignitas erat, magno bonorum omnium moerore, 
sponte resignavit, die sextadecima Maii mensis, anno millesimo quin- 
gentesimo tricesimo secundo. Apud suos iam inde quietam agebat vitam 
et, ad pietatem, spiritualia colloquia sacramque lectionem iugiter ani- 
mum attendens, ad supremum quod praevidebat luctamen assidue se 
comparabat, quum biennio post, mense Februario, de vulgato libello 
contra Regis divortium accusatus, in iudicium trahitur; sed ipse sese 
ita defendit, ut, etsi catholicam fidem candide professus sit, accusatio- 
nem tamen a se prorsus reiicere potuerit. Sed, regis ira in eum saevius 
percrebrescente, minis affectus est ut secundas Regis nuptias ipse le 
gitimas adprobaret; sed Thomas aperte negavit, et Nortfolciae Duci 
verba ei recolenti: Indignatio Principis mors est, firmiter prompte- 
que respondit: Nihil aliud, Domine, praeter id?... Inter te ac me hoc 
unum discrimen adest, nisi quod ego forsan hodie moriar, tu autem 
cras forsan morieris. 

Interea Londini, die quarta Aprilis mensis, eodem anno, Sabbato 
Sancto, nuntium pervenit de favorabili Summi Pontificis Clementis 
Septimi sententia super Henrici Regis cum Catharina Regina matri- 
monii validitate; ad insequentem autem diem tertiamdecimam Thomas 
coram iudicibus arcessitur, ut iusiurandum praestaret circa legem de 
regia in Anglia successione, quod negationem quoque complecteba- 

tur supremae Romani Pontificis auctoritatis. Ille se paratum quidem 
esse declaravit ad ordinem successionis regiae agnoscendum, minime 
vero quod statutum fuerat circa nullam in Anglia Pontificiam aucto- 
ritatem. 

Paucos post dies, decima septima nempe Aprilis, in Turri Londi- 
nensi captivus includitur. 

In ecarcere usque ad mortem, ad sextam nempe diem Iulii mensis 
subsequentis anni millesimi quingentesimi tricesimi quinti, detentus, 
nec omnimodae tentationes et humanae rationes, lacrimae potissimum 
suorum ac tenerrimus Margaritae filiae amor eiusque fletus ac lamen- 
tationes, nec omnium bonorum suorum publicatio, nec amicorum ac 
praestantium civium argumenta, nec adversariorum contumeliae ac mi- 
nae, nec carceris foeditas ac saevitia, nec fames, nec persecutio, nec 
imminens mortis periculum eum a proposito removere atque contur- 
bare potuerunt; quin immo hilari animo erat, et opusculum, cuius in- 
scriptio: Quod mors pro fide non sit fugienda, scribere non dubitavit, 
ita ut eius captivitas continua fidei professio et verum iam martyrium 
haberetur. 

Interea, promulgata quam antea diximus lege de supremo spirituali 
Regis prima’, additaque capitali poena contra renuentes, Anna Bo- 
lena in Morum acrius commovere regem numquam cessabat; quare Hen- 
ricus Thomae iuramentum lege praescriptum omnino yoluit, quod Mo- 
rus apertissime refutavit. 

Kalendis igitur [uliis,anno millesimo quingentesimo tricesimo quinto, 
coram tribunali sistitur, de proditione accusatus ob denegatam sacrile- 
gae jegi de Regis in Anglia spirituali primatu submissionem; ob scri- 
ptam ab eo epistolam Ioanni Fisher, in qua silentium illi suaserit; at- 
que ob id quod dixerit legem illam de proditione gladio ancipiti esse 
similem; ut si quis obtemperaret, animam suam perderet, qui vero aver- 
saretur, corporalem vitam amitteret. Contra quas accusationes etsi 
Thomas optime sese defendisset, atrocissimae tamen proditorum morti 
damnatus est. Qua sententia perlata, quae postea in capitis obtrunca- 
tionem a Rege fuit commutata, Thomas ad exonerandam suam conscien- 
tiam, libere quid de lege illa sentire apertissime dixit atque magnifica 
oratione iudices compellavit, ita de violatis Dei et Ecclesiae iuribus, 
deque spirituali in universum christianum orbem Romani Pontificis pri- 
matu disserens, ut vere dici posset : Spiritum ei dedisse quid loqueretur. 
Quam fidei professionem conclusit iniquis iudicibus Sanctorum Stephani 
et Pauli adprecans sortem, ut quemadmodum Paulus, olim Stephani per- 
secutor, modo eius in caelesti gloria consors, ita ipse et illi modo di- 

scordes in hoc mundo, in futuro saeculo pariter futuri sint concordes 
et perfecta caritate unanimes. 

Carceri itaque restitutus, postremos suae vitae dies piis meditatio- 
nibus et precibus, suique corporis flagellatione distentus transegit; die 
autem quinta Iulii ad Margaritam filiam suam cilicium et flagellum 
transmisit una cum epistola carbone scripta, in qua tenerrimos pro 
suis omnibus et amicis animi sensus depromit, simul cum gaudio pro 
causa tam nobili moriendi, spiritum proferens plane divinum ac nisi 
caelestia sapientem animumque prorsus tranquillum. Insequenti die, uti 
ardenter desideraverat, in pervigilio nempe S. Thomae Cantuariensis 
et Ss. Apostolorum Petri et Pauli die octava, ille, cum summo mane sibi 
nuntiatum esset Regis iussu ante horam nonam capitalem sententiam 
exsecutioni mandatum iri, Regi gratias egit, et passionem Domini con- 
tinuo meditans, e carcere tamquam ad festum properans, rubeam cru- 
cem manu tenens, exivit, et ad supplicii locum ductus est. Ibi frequen- 
tem populum adstantem alloquutus, se in Ecclesia et pro Catholicae 
Ecclesiae Fide, Regis fidelem ministrum, in primis tamen Dei Omni- 
potentis, mori protestatus est; carnifici deinde gratias agens, eumque 
amplexatus, cunctos rogavit ut Deum pro eo et pro Rege suo depreca- 
rentur, ac postea flexis genibus psalmum Miserere pientissime recita- 
vit; quo dicto, laetitia perfusus ac magni animi alacritate carnifici ob- 
tulit caput; et ita, quemadmodum paucis ante diebus Ioannes Fisher, 
etiam Thomas More pro christiani coniugii sanctitate, pro Romani Pon- 
tificis spiritualis principatus praerogativa Christi Martyr occubuit. Sa- 
crum caput illud iussu regis ad pontem Londinensem palo affixum et 
post fere integrum mensem in subiectum flumen proiiciendum, Marga- 
rita filia pretio a carnifice recuperavit; corpus vero in oratorio divi 
Petri in Turris colle, ubi et corpus Episcopi Roffensis, conditum est, 
quem in vita amicum, socium Thomas in martyrii palma dignissimum 
habere meruit. 

Ubi haec, quae hucusque etsi pressius enarravimus, per catholicum 
orbem delata sunt, non est mirum Ioannem Fisher et Thomam More, 
non solum ob eximiam vitae sanctitatem eorumque praeclare gesta, sed 
multo magis ob utriusque gloriosam mortem sanguine pro catholica fide 
effuso, optimo iure in sanctorum Christi Martyrum numero iam usque 
ab eorum depositionis primordiis, sicuti alios plurimos, qui eo tempore 
eademque causa fortiter in Anglia mortem subierunt, habitos esse. Vix 
namque ipsis demortuis, Paulus Tertius, Decessor Noster, ad Carolum 
Quintum Imperatorem et ad Franciscum Primum Regem Christianis- 
simum, Litteris die vicesima sexta Iulii anno millesimo quingentesimo 

tricesimo quinto datis, haec scribere non dubitavit: Ecce subito Hen- 
ricus, quod non sine maximo dolore referimus,..... Roffensem sancti- 
tate conspicuum, doctrina celebrem, aetate venerabilem, illius regni ac 
totius ubique cleri decus et ornamentum, ultimo supplicio per carni- 
ficem noxiorum ac sontium publice affici fecit. Omnia..... quidem No- 
bis maxime deflenda, sed causa mortis gravius deploranda est. Siqui- 
dem pro Deo, pro catholica religione, pro iustitia, pro veritate vir san- 
ctissimus occubuit: cum non solum unius tantum et particularis iura, 
ut olim Thomas Archiepiscopus Cantuariensis, sed universalis Ecclesiae 
tueretur. Multos quoque alios clericos et religiosos eamdem ob causam 
partim supplicio affecit, partim affecturus pro certo habetur; inter quos 
Thomam Morum, non quidem clericum sed laicum, doctrina tamen litte- 
rarum sacrarum excellentem et veritatem asserere ausum, connumerant. 

Eosdem Martyres, una cum aliis plurimis ea tempestate pro ortho- 
doxa fide occisis, Antecessores quoque Nostri maximis celebrarunt prae- 
coniis, videlicet Gregorius Tertiusdecimus Apostolicis Litteris Quoniam 
divinae bonitati, nono kalendas Maias anno millesimo quingentesimo 
undeoctogesimo datis, Xystus Papa Quintus in Constitutione Apostolica 
Afflictae et crudeliter, die tertia Septembris anno millesimo quingen- 
tesimo octogesimo sexto data; Urbanus Octavus Apostolicis Litteris Non 
semper terrena felicitas, anno millesimo sexcentesimo vicesimo sexto, 
die trigesima Martii datis. Benedictus vero Quartusdecimus in aureo 
suo opere De Servorum Dei Beatificatione et Beatorum Canonizatione 
confert exempla plurimorwm Martyrum, qui sub Henrico VIII et sub 
Elisabetha, Angliae Regina, mortui sunt, quique nomen Martyrum ha- 
bent apud Scriptores Ecclesiasticos, licet numquam fuerint introdu- 
ctae causae de eorum martyrio in Sacrorum Rituum Congregationem; 
atque de binis Nostris Christi Athletis scite locutus est. De Ioanne 
Fisher haec habet: Iam omnibus notum est, eum editis libris catholi- 
cae fidei pietatem illustrasse, pravas opiniones haereticorum, et maxime 
Martini Lutheri egregio volumine confutasse, carceribus tandem inclu- 
sum una cum Thoma More, iussu Henrici Octavi, Angliae Regis, ex 
praestanti viro et Rege in feram et monstrum mutati, caput securi im- 
pavide obtulisse, abnuentem assentiri legi, qua Rex se dixit supremum 
Ecclesiae caput appellandum esse et habendum; de Thoma vero haec 
scribit: Si fas veteribus recentiora admiscere, prodesse posse videtur 
exemplum Thomae More Martyris, licet adhuc non vindicati. Editum 
fuerat a Senatu Anglicano decretum, quod Thomas adprobare non po- 
terat, de Rege videlicet capite Ecclesiae Anglicanae; et ex hoc, et aliis 
ipsi oppositis iudex inferebat, cum decreto regni hostiliter adversari, 

Regis potestatem abnegare, laesae maiestatis reum esse. Cancellarius 
qui More successerat et Nortfolciae Dux eum compellarunt, promitten- 
tes veniam a Rege, si, ut ipsi aiebant, voluisset resipiscere, et animi 
pertinaciam deponere. Morus autem ad hanc reposuit: Amplissimi viri, 
magnas quidem ex animo huic hwmanitati vestrae gratias ago; Deum 
tamen omnipotentem enixius rogo, ut in hac orthodoxa, qua sum, sen- 
tentia ita me confirmet, ut usque ad mortem in ea perseverem. 

Sed non solum tamquam veri Christi Martyres habiti sunt et ap- 
pellati strenui isti Fidei et Romanae Ecclesiae principatus adsertores 
a coaevis et posteris, quos inter quam plurimi praeclarissimi viri, san- 
ctitate vitae et doctrina conspicui, rerum civilium periti, historiographi, 
humanistae, theologi, non pauci etiam catholici nominis hostes ad- 
numerantur, verum etiam eos veneratione prosequuti sunt, praeeunte 
Summo quem supra memoravimus Pontifice Gregorio Tertiodecimo, qui 
plura in eorum honorem indulsit, quae ad publicum ecclesiasticumque 
cultum pertinent. Quin etiam hic Pontifex potestatem fecit horum 
Martyrum lipsana in consecrandis altaribus adhibendi, quando veterum 
Sanctorum Martyrum reliquiae non suppeterent; et is, qui pingendas 
curavit in templo S. Stephani ad Caelium Montem de Urbe Christi 
Martyrum passiones, permisit etiam ut in templo Collegii Anglorum 
de Urbe, Ss. Trinitati divi Thomae Cantuariensis nomine dicato, om- 
nes qui a prima Angliae conversione ad hodiernum usque diem ex hac 
natione pro fide mortem perpessi sunt, pulcherrimis in templo huius 
Collegii imaginibus, cuiusdam Georgii Gilberti impensis, Nicolaus Cir- 
cinianus pictor exprimeret, uti in Collegii Annalibus sub anno adno- 
tatur. Quarum picturarum, quae hostili manu, decimo octavo saeculo 
exeunte, penitus destructae fuere, ectypa anno millesimo quingente- 
simo octogesimo quarto Romae ex privilegio eiusdem Pontificis aeneis 
tabulis cusa sunt; in tabula autem vicesima septima haec Ioannis Fisheri 
et Thomae Mori martyria illustrantur eorumque haec elogia leguntur : 
Ioannes Fischerus Episcopus Roffensis, in Anglia, Cardinalis declara- 
tus, vitae et doctrinae integerr. laude clariss. ab Henrico VIII quod 
Pont. auctoritatem tueretur capite plectitur. — Thomas Morus eques 
auratus, summo regni magistratu perfunctus, prudentia, eruditione, 
morum innocentia et suavitate insignis, 0b eandem causam eiusdem 
Regis iussu securi percutitur. Ambo Anglicanae reipublicae lumina: 
alter sacri, alter laici ordinis decus. 

Quae quidem omnia, cum in publica Urbis ecclesia et sub ipsorum 
Romanorum Pontificum vigilantia fierent, nonnisi publicum iisdem 
Martyribus praestitum cultum probant. 

Huiusmodi cultus ad tempora usque nostra plus minusve, continuo 
vero, perseveravit; iure igitur meritoque cl. m. Leo Tertiusdecimus, 
Praedecessor Noster, propter peculiaria Romanorum Pontificum indulta, 
relate ad antiquiores Angliae Martyres, qui ab anno millesimo quin- 
gentesimo trigesimo quinto ad annum millesimum quingentesimum octo- 
gesimum tertium pro Fide catholica et pro Romani Pontificis in Ec- 
clesia Primatu, mortem obierunt, et quorum Passiones, auctoritate 
Gregorii XIII Pont. Maz. in Templo Ssmae Trinitatis Anglorum de 
Urbe olim depictae, et Romae anno millesimo quingentesimo octoge- 
simo quarto, cum privilegio eiusdem Pontificis, aere cusae sunt, con- 
stare de indulto publico ecclesiastico, sive de casu excepto a Decretis 
sa. me. Urbani Papae VIII, per Decretum Sacrorum Rituum Congre- 
gationis, die vigesima nona Decembris, anno millesimo octingentesimo 
octogesimo sexto, sacra Thomae Episcopo Cantuariensi Martyri, cuius 
fidem et constantiam hi beati Martyres tam strenue imitati sunt, solem- 
niter declaravit, ac proinde quinquaginta quatuor Martyres istos, quo- 
rum nomina, in primis quidem Ioannis Fisher et Thomae More, in De- 
creto ipso numerantur, Beatorum honestavit honoribus. Nos autem 
Apostolicis Litteris Atrocissima tormenta, quintadecima die mensis De- 
cembris anno millesimo nongentesimo undetricesimo datis, centum tri- 
ginta sex alios Christi pugiles, omnes in Anglia ab anno millesimo 
quingentesimo quadragesimo primo ad annum miflesimum sexcentesi- 
mum octogesimum pro catholica, apostolica, romana Fide ac successo- 
rum Beati Petri Apostoli primatu crudelissime necatos, Beatos so- 
lemniter declaravimus. Litteris vero Pro twenda veritate, insequenti 
vicesimasecunda die eiusdem mensis datis, Ioannem Ogilvie quoque, 
pro eadem causa in Scotia interemptum, Beatum renunciavimus. 

Sed, adventante iam a gloriosa Beatorum Ioannis Fisher et Thomae 
More morte quatercentesimo anno, cl. m. Franciscus Bourne Cardina- 
lis, Archiepiscopus Westmonasteriensis, nuper e vivis ereptus, et cum 
eo, mira consensione et praegrandi numero, praeclari dignitate viri, 
S. R. E. Patres Cardinales, omnes Angliae, Scotiae, Hiberniae Archie- 
piscopi et Episcopi cum suo quisque clero et populo, plurimique alii 
totius catholici orbis sacrorum Antistites, Studiorum Universitates, 
Collegia, Seminaria, Religiosorum Sodalitates, innumerique alii, ad 
ducenta millia et amplius, quos inter praeclari quoque acatholici viri, 
enixas Nobis supplices preces porrexerunt, ut ad Canonizationis hono- 
res hos duos praestantissimos Beatos Martyres elevaremus. 

Quae vota Nos libentissime excipientes, Sacrae Rituum Congrega- 
tioni mandavimus ut eorumdem Beatorum martyrii acta severissimo 

prius iudicio cribrarentur, eo quia peculiaris haec quaestio, cum causa 
de cultus confirmatione pertractata fuit, utpote in casu tunc temporis 
iure non requisita, habita non fuerat. Comprobata igitur, per eiusdem 
potissimum Sacrae Congregationis Sectionem Historicam, utriusque he- 
rois martyrii tum materialis tum formalis, ex parte nempe tum utrius- 
que victimae tum tyranni, evidentia, die undetricesima mensis Ianuarii 
decurrentis anni coram Nobis Generalis Congregatio habita est, in qua 
a dilecto Filio Nostro Raphaéle Carolo S. R. E. Cardinale Rossi, Cau- 
sae Ponente seu Relatore, dubium propositum est disceptandum, an con- 
staret de Beatorum Ioannis Cardinalis Fisher et Thomae More martyrio 
eiusque causa et de signis seu miraculis post indultam iisdem Beatis 
venerationem in casu et ad effectum de quo agebatur. Quumque omnes 
quotquot aderant Patres Cardinales, Officiales Praelati et Consultores 
snum quisque tulissent suffragium, Nos tamen Nostrum iudicium ad in- - 
sequentis mensis diem decimam pandendum decrevimus, maioris luminis 

copiam in tanti momenti re interim adprecaturi. Qua die apud Nos 

arcessitis dilectis Filiis Nostris Camillo Cardinale Laurenti, Sacrae Ri- 
tuum Congregationis Praefecto, ac praefato Cardinale Causae Relatore, 

nec non dilectis Filiis Alfonso Carinci, eiusdem Congregationis a Se- 

cretis, et Salvatore Natucci, Fidei Promotore Generali, sacroque reli- 

giose peracto, sollemniter ediximus: Jta evidenter constare de marty- 

rio et causa martyrii Beatorum Ioannis Cardinalis Fisher et Thomae 

More, ut, concessa a signis seu miraculis omnique alia opportuna et 

necessaria dispensatione, procedi possit ad ulteriora. 

Eadem autem servata forma, die tertia Martii Nos ipsi tuto procedi 
posse ad eorumdem Beatorum canonizationem decrevimus. 
Ut vero in tanto negotio a Praedecessoribus Nostris constitutus ser- 

varetur iuris ordo, primum quidem venerabiles Fratres Nostros S.R.E. 

Cardinales, kalendis pr. el. mensis Aprilis, in Consistorium secretum 

apud Nos in Palatio Apostolico Vaticano convocavimus, in quo Nos 

ipsi adstantes Purpuratos Patres allocuti, praecipuam prius diximus 

consilii huius causam, ut eorum, scilicet, sententiam rogaremus de Bea- 

tis Martyribus Ioanne 8S. R. E. Cardinale Fisher, Episcopo Roffensi, ac 

Thoma More, Magno Angliae Cancellario, sanctitudinis palma decoran- 

dis, Qua allocutione habita, dilectus Filius Noster Camillus 8S. R. E. 

Cardinalis Laurenti, S. Rituum Congregationis Praefectus, disertum 

de utriusque Beati vita ac martyrio sermonem habuit, et sedulo recen- 

suit acta universa, quae in Causa eorumdem Canonizationis Sacra Ri- 

tuum Congregatio, praevio accurato examine, admisit et approbavit; 

Nos vero singulorum Patrum Cardinalium suffragia exquisivimus et 

accepimus; quibus votis laetanter exceptis, publicum indiximus Consi- 
storium, quarta insequenti die eiusdem mensis tenendum, pro solemni 
Causae huiusmodi Canonizationis peroratione. 

In quo quidem Consistorio perorationem hanc dilectus Filius Au- 
gustus Milani, Collegii Advocatorum Sacrae Aulae Consistorialis De- 
canus, egregie dixit; Nosque respondere iussimus optare vehementer, 
ut beati illi Caelites supremis honestentur honoribus, eo vel magis quod 
non solum novo sic militans Ecclesia decore et gloria affici possit, ve- 
rum etiam quod Beati illi, apud Deum suffragatores atque patroni, om- 
nes christifideles, imprimisque cives suos, catholicae religionis ad mor- 
tem usque tuendae firmitudinem, mortalis huius vitae contemptum 
christianamque edoceant morum integritatem et a Deo impetrent, ut 
imperiosa Anglorum gens Romana Fide, quae una immutata veritate 
alitur et in Beati Petri cathedra solidatur, in exemplum iterum prae- 
stet atque eniteat; novoque hoc sanctitatis fulgore perculsa, ad hoc ca- 
tholici nominis veluti centrum animum convertat, unde, Romano Pon- 
tifice Gregorio Magno auspice, christiana praecepta christianumque 
cultum tam libenter acceperit. Id quidem ex horum Beatorum Marty- 
rum vita in totius orbis luce collocata, ex eorumque supplici prece spe- 
rare diximus. 

Verumtamen, ut rite omnia ex Apostolicae Sedis more fierent, non 
prius laetabilem optatamque sententiam Nostram edicere velle diximus, 
quam in Consistorio Semipublico, quod vocant, Purpuratorum Patrum, 
Patriarcharum ceterorumque sacrorum Antistitum, hac de causa coeun- 
tium, suffragia exquisierimus ac probaverimus. Interea omnes adhor- 
tati sumus ut, ad rem tanti momenti digne decernendam, menti Nostrae 
Sancti Spiritus lumen per admotas ad Deum preces conciliarent. 

Ad nonam igitur diem subsequentis Maii mensis Consistorio hoc se- 
mipublico a Nobis indicto, curavimus ut datis Litteris non viciniores 
tantum Episcopi, sed remotissimi quoque de tanta solemnitate certiores 
fierent, et, si sibi esset facultas, sententiam suam etiam ipsi dicturi, 
Nobis adessent; iussimus insuper unicuique eorum compendium vitae 
et actorum in Causa Canonizationis Beatorum Ioannis Cardinalis Fisher 
et Thomae More expediri, ut, re cognita et perpensa, suam quisque pos- 
sent Nobis aperire sententiam; atque die illa Nos in Palatii Apostolici 
Vaticani Aula Consistoriali venerabiles Fratres Nostros S. R. E. Car- 
dinales sacrorumque Antistites omnes, qui advenerant, antea allocuti, 
quid de proposita causa sentirent ac singillatim Nobis significare vel- 
lent ab iis exquisivimus. Exceptis autem omnium suffragiis, summo 
affecti sumus gaudio, quod omnes perspeximus non modo consensisse 

Nobiscum, sed id etiam libentissime fecisse. Decrevimus igitur ex com- 
muni sententia eiusmodi Causam in Petriana Basilica solemni ritu per- 
ficere; et canonizationi huic celebrandae proximam diem undevicesimam 
huius mensis Maii praefiximus, futurum omnino confisi, ut eventum 
istud, Anglorum gentis universique catholici orbis laetitia excipiendum, 
non parum equidem ad Ecclesiae decus utilitatemque sit conlaturum. 
Rogavimus insuper ut incensissimas cuncti preces supplicationibus No- 
stris adiicerent, ut sanctitatis auctor atque altor Deus mentem Nostram 
moveret ac dirigeret. De quibus ut iuridica acta conficerentur ab ad- 
stantibus Protonotariis Apostolicis de more mandavimus. 

Cum ergo praesignata a Nobis dies advenerit, quam plurimi tam 
saecularis quam regularis cleri ordines, Romanae Curiae Praesules et 
Officiales una cum venerabilibus Fratribus Nostris S. R. E. Cardina- 
libus, Patriarchis, Archiepiscopis, Episcopis et Abbatibus, in Vatica-— 
nam Basilicam magnifice ornatam et ingenti populi stipatam frequentia, 
convenerunt; quibus devota supplicatione praeeuntibus, Nos quoque il- 
lam adivimus; atque, devote adorato Augustissimo Sacramento, ad Ca- 
thedram Nostram perreximus ibique sedimus. Tum dilectus Filius No- 
ster Camillus Laurenti, Sacrae Rituum Congregationis Praefectus et 
huic procurandae Canonizationi praepositus, per dilectum Filium Au- 
gustum Milani, Advocatorum Consistorialium Collegii Decanum, instan- 
ter, uti mos est, postulavit, ut bini illi Martyres in sanctorum album 
adscriberentur; quod cum iterum et tertio, instantius videlicet et in- 
stantissime postulatum sit, Nos, iterum atque iterum superno lumine 
ferventissime una cum omnibus adstantibus implorato, supplices men- 
tes animosque ad Caelites novensiles erigentes; ab iisdemque enixis pre-— 
cibus id potissimum contendentes, ut aberrantes populos, eos nominatim 
qui novo hodie honestantur decore, ad Ecclesiae Matris gremium feli- 
citer reducantur, ubi numquam fallitur christianae fidei veritas, num- 
quam divina refrigescit caritas, numquam sanctitatis restinguitur iu- . 
bar, ex illa tandem veritatis cathedra, ubi Beatus Petrus... in propria 
sede et vivit et praesidet, perentorium hoc edictum pronunciavimus : 
Ad honorem Sanctae et individuae Trinitatis, ad exaltationem fidei 
catholicae et christianae religionis augmentum, auctoritate Domini No- 
stri Iesu Christi, Beatorum Apostolorum Petri et Pauli ac Nostra; ma- 
tura deliberatione praehabita et divina ope saepius implorata, ac de 
venerabilium Fratrum Nostrorum S. R. E. Cardinalium, Patriarcha- 
rum, Archiepiscoporum et Episcoporum in Urbe exsistentium consilio, 
Beatum Ioannem Fisher, Sanctae Romanae Ecclesiae Cardinalem, et 
Beatum Thomam More, laicum, Sanctos esse decernimus et definimus, 

ac Sanctorum catalogo adscribimus; statuentes ab Ecclesia wniversali 
illorum memoriam quolibet anno, die eorum natali, nempe Ioannis die 
vigesima secunda Iunii, et Thomae die sexta Iulii inter Sanctos Mar- 
tyres pia devotione recoli debere. In nomine Patris et Filii et Spiritus 
Sancti. 

Precibus autem a praefato S. Consistorii Advocatorum Decano No- 
bis eiusdem Cardinalis Procuratoris nomine oblatis annuentes, Decre- 
tales has de eadem Canonizatione Apostolicas sub plumbo Litteras ex- 
pediri, a Protonotariis vero Apostolicis ad perpetuam eius memoriam 
instrumenta confici iussimus. 

Gratiis insuper de tanto beneficio Omnipotenti Deo peractis, ac pri- 
mum novensilium Sanctorum Martyrum ab Ipso Deo patrocinio invo- 
cato, plenariam adstantibus omnibus indulgentiam impertivimus. Pon- 
tificale deinde Sacrum solemni ritu inchoavimus atque post evangelicam 
lectionem Clerum et Populum homilia allocuti sumus, in qua breve de 
iisdem Sanctis Martyribus praeconium teximus atque non solum ad- 
stantes, qui venerabundi aderant, sed et omnes, quos ubique gentium 
habemus in Christo filios, iterum iterumque adhortati sumus, ut ad 
eorum virtutes imitandas, ad eorumque sibi universaeque Ecclesiae pa- 
trocinium implorandum mentes animosque converterent; et hoc potis- 
simum auspicati sumus, ut instantibus precibus a Deo contendant, ut 
scilicet, hisce interpositis caelestibus suffragatoribus, Anglica gens, « eo- 
rum intuens exitum conversationis, imitetur fidem » atque adeo ad Nos 
redeat « in unitatem fidei et agnitionis Filii Dei». Qui a Nobis, inquimus, 
adhuc dissident, intento animo considerent veteres suae Ecclesiae glo- 
rias, quae Romanae huius Ecclesiae fastos referunt summeque adau- 
gent; perpendant iidem, quod optamus vehementer, Apostolicam hanc 
Sedem iam diu ipsos omnes expectare praestolarique, non in alienam 
domum, sed in propriam, tandem aliquando redituros. Qua homilia a 
Nobis perlecta, Deo propitio, Sacrum solemne absolvimus. 

Omnibus itaque mature perpensis, quae inspicienda erant, certa 
scientia, apostolicae potestatis plenitudine, omnia et singula quae su- 
pra memoravimus confirmamus, roboramus atque iterum statuimus et 
decernimus, universaeque Ecclesiae Catholicae denunciamus: mandan- 
tes insuper ut harum Litterarum transumptis etiam impressis, manu 
tamen alicuius notarii apostolici subscriptis et sigillo munitis, eadem 
prorsus tribuatur fides, quae hisce praesentibus haberetur, si exhibitae 
vel ostensae forent. Si quis vero Decretales has Litteras Nostras defini- 
tionis, decreti, adscriptionis, mandati, statuti et voluntatis Nostrae in- 
fringere, vel eis ausu temerario contraire praesumpserit, indignationem 

omnipotentis Dei et beatorum Apostolorum Petri et Pauli se noverit 


incursurum. 
Datum Romae apud S. Petrum, anno Domini millesimo nongente- 


simo tricesimo quinto, die undevicesima mensis Maii, Dominica quarta 
post Pascha, Pontificatus Nostri anno quartodecimo. 


Ego PIUS, Catholicae Ecclesiae Episcopus. 


$8 Ego Ianuartus Episcopus Ostiensis et Albanensis Cardinalis Gra- 
NITO PIGNATELLI DI BELMONTB, Decanus Sacri Collegii. 

$8 Ego Donatus Episcopus Sabinensis et Mandelensis Cardinalis Spar- 
RETTI. 

$3 Ego Fr. THomas Pius Ord. Praed. Episcopus Portuen. et S. Rufi- 
nae Cardinalis Cancellarius 8S. R. E. 

$3 Ego Henricus Episcopus Veliternus Cardinalis GAsparrt. 

Ego CAIETANUS tituli S. Agathae Gothorum Presbyter Cardinalis Br- 
SLETI. 

Ego A.orsius tituli S. Petri ad Vincula Presbyter Cardinalis Capoto- 
sT1, Datarius. 

Ego LAvuRENTIUS tituli S. Pancratii Presbyter Cardinalis Lauri, Maior 
Poenitentiarius. 

Ego Fr. ALExius Henricus M., O. 8. M., tituli S. Susannae Presby- 
ter Cardinalis Lipicimr. 

Ego Petrus tituli Sanctae Mariae Transtyberim Presbyter Cardinalis 
SeGura Y SAENZ. 

Ego EvuGeEntvus tituli SS. Ioannis et Pauli Presbyter Cardinalis Pace.1. 

Ego Franciscus tituli S. Mariae Novae Presbyter Cardinalis MarcHert1 
SELVAGGIANI. 


_ Ego Fr. Carouvs tituli S. Praxedis Presbyter Cardinalis Rosst. 


Ego Ivtrus tituli S. Mariae supra Minervam Presbyter Cardinalis Sr- 


RAFINI. 

Ego ANGELUS Marta tituli S. Mariae de Victoria Presbyter Cardinalis 
DOoLct. 

Ego Perrus tituli S. Crucis in Hierusalem Presbyter Cardinalis Fu- 
MASONI BIONDI. oar 

Ego CAMILLUS 8S. Mariae Scalaris Protodiaconus Cardinalis LAURENTI. 

Ego ALEXANDER 8S. Mariae in Cosmedin Diaconus Cardinalis Vmrpp. 


Fr. TH. PIUS, O. P., Card. BOGGIANI CAMILLUS Card. LAURENTI 
Cancellarius S. R. EB. S. R. Praefectus. 


Ioseph Wilpert, Collegii Protonot. Apostolicorum Decanus. 
7 Dominicus Spolverini, Archiep. tit. Larissen., Proton. A post. 


Can. Alfridus Liberati, Canc. Apost. Adiutor a studiis. 


EXPEDITA 
die vigesima nona mensis Decembris, anno quartodecimo. 


Alfridus Marini, Plumbator. 


Reg. in Canc. Ap., vol. LIII, n. 81. -— Al. Trussardi, a tabulario. 


: 4 
3 
| 
- 
q 
| 
| 


Suprema Sacra Congregatio 8. Offcii 205 


ACTA SS, CONGREGATIONUM 


SUPREMA SAORA CONGREGATIO 8. OFFICIL 


I 
DECRETUM 


DAMNATUR LIBER CUI TITULUS: « LOS MISTERIOS DE LAS MESAS PARLANTES 
Y DEL SOLIGRAFON », AUCTORE J. F. PONCE. 


Feria IV, die 22 Aprilis 1936 
In generali consessu Supremae Sacrae Congregationis Sancti Officii 
Emi ac Revmi Domini Cardinales rebus fidei ac morum tutandis prae- 
positi, audito DD. Consultorum voto, ad praescriptum can. 1399 § 7 
ipso iure damnatum esse declararunt atque in Indicem librorum prohi- 
bitorum inserendum mandarunt librum qui inscribitur: 


José Franco Ponce, Los misterios de las mesas parlantes y del so- 
ligrafén. 


Et sequenti Feria V, die 23 eiusdem mensis et anni, Ssmus D, N. D. 
Pius Divina Providentia Pp. XI, in solita audientia Excmo ac Revmo 
Domino adsessori Sancti Officii impertita, relatam sibi Emorum Pa- 
trum resolutionem approbavit, confirmavit et publicari iussit. 

Datum Romae, ex Aedibus Sancti Officii, die 5 Maii 1936. 


I. Venturi, Supremae S. Congr. S. Officii Notarius. 


II 
DECRETUM 


DAMNATUR LIBER CUI TITULUS : « PRACTICA DE EDUCACION IRRELIGIOSA », AU- 
CTORE GERMAN LIST ARZUBIDE. 


Feria IV, die 6 Maii 1936 
In generali consessu Supremae Sacrae Congregationis Sancti Officii, 
Emi ac Revi Domini Cardinales rebus fidei ac morum tutandis prae- 
positi, audito DD. Consultorum voto, ad praescriptum can, 1399 Codicis 


‘ ' 
4 
| 
4 
| 
| 
| 
| 
| 
2 


206 Acta Apostolicae Sedis - Commentarium Offciale 


Iuris Canonici ipso iure damnatum esse declararunt atque in Indicem 
librorum prohibitorum inserendum mandarunt librum qui inscribitur : 


GerMAN List ARZUBIDB, Practica de educacién irreligiosa. 


Et sequenti Feria V, die 7 eiusdem mensis et anni, Sshus D. N. D. 
Pius divina Providentia Pp. XI, in solita audientia Excho ac Reviho 
Domino Adsessori Sancti Officii impertita, relatam Sibi Emorum Pa- 
trum resolutionem approbavit, confirmavit et publicari iussit. 

Datum Romae, ex Aedibus Sancti Officii, die 15 Maii 1936. | 


I. Venturi, Supremae 8. Congr. S. Officii Notarius. 


SACRA CONGREGATIO CONSISTORIALIS 


I 
PINSKENSIS-LOMZENSIS 


DE MUTATIONE FINIUM DIOECESIUM 


DECRETUM 


Fideles pagorum Wodzki, Sciony, Kiewtaki, pertinentes ad paroe- 
ciam Topezevo in dioecesi Pinskensi, ab Apostolica Sede efflagitarunt 
ut viciniori paroeciae Hodyszevo, quae pertinet ad dioecesim Lomzén- 
sem, aggregarentur. 

Porro Sshus Dominus Noster Pius Div. Prov. Pp. XI, rei oppor- 
tunitate perpensa, attento consensu tum Ordinarii Pinskensis tum Or- 
dinarii Lomzénsis, atque praehabito favorabili voto Emi ac Revmi Dii 
Francisci 8. R. E. Card. Marmaggi, Pro-Nuntii Apostolici in Polonia, 
oblatas preces benigne excipiendas decrevit. 

Quapropter vi praesentis Consistorialis Decreti statuit ut praefati 
pagi Wodzki, Sciony, Kiewtaki a paroecia Topczevo et a dioecesi Pin- 
skensi separentur, atque paroeciae Hodyszevo et dioecesi Lomzénsi per- 
petuo tribuantur, mutatis hac ratione finibus earumdem dioecesium. 

Ad haec autem exsecutioni mandanda, Sanctitas Sua deputare di- 
gnata est praefatum Emum Cardinalem Marmaggi, eidem tribuens fa- 
cultates ad id necessarias et opportunas etiam subdelegandi ad effectum 
de quo agitur, quemlibet virum in ecclesiastica dignitate constitutum, 


| 
| 


Sacra Congregatio Consistorialis 207 


eidem facto onere mittendi intra sex menses ad hance Sacram Congre- 
gationem authenticum exemplar peractae exsecutionis actus, Contrariis 
quibuscumque non obstantibus. 

Datum Romae, ex Aedibus Sacrae Congregationis Consistorialis, die 
11 Ianuarii 1936. 


Fr. R. C. Card. Rossi, a Secretis. 


L. & S. 
V. Santoro, Adsessor. 


II 
LOMZENSIS-SIEDLCENSIS 


DE MUTATIONE FINIUM DIOECESIUM 


DECRETUM 


Incolae pagi Kétko, pertinentes ad paroeciam Nur, dioecesis Lom- 
zensis, ab Apostolica Sede efflagitarunt ut a memorata paroecia, ob dif- 
ficultatem transitus per flumen Burg interpositum, seiungerentur et 
paroeciae Sterdyn, dioecesis Siedlcensis, incorporarentur. 

Porro Sshus Dominus Noster Pius div. Prov. Pp. XI, rei opportu- 
nitate perpensa, attento consensu tum Ordinarii Lomzensis tum Ordi- 
narii Siedlcensis, atque praehabito favorabili voto Emi ac Revmi Do- 
mini Francisci S. R. E. Cardinalis Marmaggi, Pro-Nuntii Apostolici 
in Polonia, oblatas preces benigne excipiendas decrevit. 

Quapropter, vi praesentis Consistorialis Decreti, statuit ut praefa- 
tus pagus Kétko a paroecia Nur et a dioecesi Lomzensi separetur at- 
que paroeciae Sterdyn et dioecesi Siedlecensi perpetuo tribuatur, muta- 
tis hac ratione finibus earumdem dioecesium. 

Ad haec autem exsecutioni mandanda, Sanctitas Sua deputare di- 
gnata est praefatum Emum Cardinalem Marmaggi, eidem tribuens 
facultates ad id necessarias et opportunas etiam subdelegandi, ad ef- 
fectum de quo agitur, quemlibet virum in ecclesiastica dignitate consti- 
tutum, eidem facto onere mittendi intra sex menses ad hance Sacram 
Congregationem authenticum exemplar peractae exsecutionis actus. Con- 
trariis quibuscumque non obstantibus. 

Datum Romae, ex Aedibus 8S. C. Consistorialis, die 14 Martii 1936. 


Fr. R. C. Card. Rossi, Secretarius. 
L. S. 


V. Santoro, Adsessor. 

SACRA CONGREGATIO DE PROPAGANDA FIDE 


INSTRUCTIO 


PRO RELIGIOSIS MULIERUM INSTITUTIS, AD TUENDAM PUERORUM MATRUM- 
QUE VITAM IN LOCIS MISSIONUM. 


Constans ac sedula huic S. Congregationi consuetudo fuit rationem 
apostolatus ad diversas temporum locorumque necessitates componendi. 
In praesentia autem complures missionum Ordinarii documenta S. Sedi 
ultro attulere de necessitate aptiora adhibendi praesidia in matrum et 
infantium salutem. In quibusdam enim Africae regionibus nonnullae tri- 
bus in dies decrescunt et ad extinctionem adducentur, nisi efficacioribus 
curis matrum et infantium vitae subveniatur. Alibi vero, neglectis ele- 
mentaribus valetudinis servandae praeceptis, ingentissimo numero pueri 
vel primis vitae diebus decedunt. Earum regionum civilis potestas et 
acatholicae quoque sectae studiose ad rem animos mentesque intendunt; 
atque nonnulli Gubernatores Sorores in nosocomia non admittunt nisi 
probationis testimonio seu diplomate curandi infirmos praeditas. 

Tam nunc privatis consiliis exorta sunt hic atque illic varia pro ser- 
vandis matribus et pueris sodalicia, quae oportet in certam disciplinam 
et ordinem quamprimym instruere. 

Haec igitur Sacra Congregatio huic urgentiori missionum necessi- 
tati, qua par est consideratione prospiciens, obtenta a Summo Ponti- 
fice Pio Div. Prov. Pp. XI debita facultate consiliisque conlatis cum 
S. Congregatione negotiis Religiosorum sodalium praeposita, has quae 
sequuntur normas ac instructiones edendas opportunum censuit. 

Optandum sane est ut nova institnuantur Sororum Sodalicia, quae 
iuvandis matribus et infantibus periclitantibus, servatis servandis, sese 
devoveant, Haec auspicata Instituta ad normam iuris communis effor- 
manda sunt. Praeterea huic S. Congregationi gratum acceptumque erit 
si in Institutis Religiosis iam exsistentibus coetus Sororum formentur 
quae ad praedictum finem contendant. Si res postulaverit, constitutio- 
nibus Institutorum ab hoc S. Consilio dependentium opportunae nor- 
mae adiicientur. 

Ea tamen quae supra disposita sunt, hisce quae sequuntur, condi- 
cionibus subsunt : 

a) Necesse non est ut omnes Religiosae mulieres ipsaemet operam 
omni curationum generi praestent. Eae poterunt laicas indigenas, in- 


Sacra Congregatio de Propaganda Fide 209 


firmorum ministras, sibi subiectas habere, documentis probatae peri- 
tiae munitas, coniunctas vero cum Instituto Religioso societate vitae 
et animorum. 

b) Nulla Soror obligari poterit a Superioribus ad ministerium ob- 
stetriciae artis; sed tantum illae Sorores quae libero studio hoc pecu- 
liare missionalis caritatis munus a Superioribus acceptare velint. 

c) Nova ista munera tum adaequatam postulant medicae artis co- 
gnitionem, tum specialem animae disciplinam. Necesse est ergo ut So- 
rores vel de re medica vel de ministerio infirmis praestando publicas 
litteras probationis obtinuerint; sed in primis ut ipsae peculiaribus 
praesidiis custodiantur et roborentur; quae quidem praesidia spiritua- 
lia a Superioribus determinanda sunt. In ministerio curationum sentire 
debent sanctam inesse caritatis exercitationem et meritum, quum, do- 
lores corporum lenientes, ad gratiam Redemptionis iter animis aperiant. 
Illud 8. Francisci Salesii meminisse iuvat, caritatem scilicet esse vigi- 
lem castitatis custodem. 

d) Necesse sane est ut Sorores, ad litteras probationis obtinendas, 
valetudinaria et universitates catholicas adeant, et, si ea desint, noso- 
comia a magistris catholicis recta. Si tamen valetudinaria et univer- 
sitates catholicas adire nequeant, Sorores, impetrata licentia ab hac 
S. Congregatione, etiam laicalia valetudinaria frequentare poterunt. 
Candidatae, binae saltem, nosocomia frequentent, et, quatenus opus sit, 
modestis laicalibus indutae vestibus; in religiosis vero domibus degant, 
ubi quotidie eis praesto sint solacia et spiritualia praesidia, 

e) In novis vero Institutis, quae ex professo operam dabunt ma- 
trum et infantium curandae saluti, candidatae universitatis studia 
compleant ante perpetuorum votorum professionem. In Institutis iam 
exsistentibus huius normae consideratio habeatur et, quantum constitu-_ 
tiones permittant, norma servetur. 

Quod attinet ad exercitium medicinae et chirurgiae a missionariis 
explendum, huiusmodi exercitium praescriptis can. 139 C. I. C. defi- 
nitur, atque indultis quae Sacra Congregatio concedere solet. 

Datum Romae, ex Aedibus S. C. de Propaganda Fide, die 11 februa- 
rii 1936. 


P. Card. FuMasonr Bronpr, Praefectus. 


L. & 8. 


+ C. Costantini, Archiep. tit. Theodosien., Secretarius. 


_ 

ACTA OFFICIORUM 


PONTIFICIA COMMISSIO 
AD CODICIS CANONES AUTHENTICE INTERPRETANDOS 


RESPONSA AD PROPOSITA DUBIA 


Emi Patres Pontificiae Commissionis ad Codicis canones authentice 
interpretandos, propositis in plenario coetu quae sequuntur dubiis, re- 
sponderi mandarunt ut infra ad singula: 


I — DE CESSIOND BONORUM A RELIGIOSO MUTANDA 


D. An requiratur venia S. Sedis ut professus, ad normam cano- 
nis 580 § 2, cessionem vel dispositionem saltem de notabili bonorum 
parte in favorem religionis mutare possit. 

R. Affirmative. 


II — TEMPORE SACRAE ORDINATIONIS 


PD. An sub verbis festo de praecepto, de quibus in canone 1006 § 3, 
veniant etiam festa per Codicem in universa Ecclesia suppressa. 

R. Negative. 

Datum Romae, e Civitate Vaticana, die 15 mensis Maii anno 1936. 


I. Card. Serarrmi, Praeses. 
L. S. 
I. Bruno, Secretarius. 


Diarium Romanae Curiae 


DIARIUM ROMANAE CURIAE 


Sabato, 9 Maggio 1936, Sua Santita ha ricevuto in so- 
lenne Udienza S. E. il Sig. Dott. Luis p—E Zuturta y Esco- 
LANO, Ambasciatore Straordinario e Plenipotenziario di 
Spagna, per la presentazione delle Lettere Credenziali. 


SACRA CONGREGAZIONE DEI RITI 


Martedi, 28 Aprile 1936, nel Palazzo Apostolico Vaticano, si sono tenute le 
Congregazioni Ordinaria e Particolare dei Sacri Riti, nelle quali al giudizio 
degli Emhi e Revi Signori Cardinali, nonché dei Revmi Prelati Officiali, com- 
ponenti la medesima, sono state sottoposte le seguenti materie: 

1) Introduzione della Causa di Beatificazione e Canonizzazione della Serva 
di Dio Maria della Provvidenza, Fondatrice dell’ Istituto delle Suore Ausilia- 
trici delle Anime del Purgatorio. 

2) Introduzione della Causa di Beatificazione e Canonizzazione della Serva 
di Dio Elena Guerra, Fondatrice delle Oblate dello Spirito Santo, volgarmente 
dette Suore di S. Zita. 

3) Concessione dell’Officio e Messa della Beata Giuliana, Vergine Liegese. . 

4) Revisione degli scritti del Servo di Dio Nicola Barré, Sacerdote professo 
dell’Ordine dei Minimi. 

5) Revisione degli scritti della Serva di Dio Eugenia Jubert, della Con- 
gregazione della S. Famiglia e del Cuore di Gesi. 

6) Sul culto non mai prestato al Servo di Dio Carlo Giuseppe di Mazenod, 
Vescovo di Marsiglia, Fondatore della Congregazione degli Oblati di Maria 
Immacolata. 

7) Intorno al culto, come sopra, non mai prestato al Servo di Dio Anto- 
nio M. Pucci, dell’Ordine dei Servi di Maria. 


Martedi, 5 Maggio 1936, nel Palazzo Apostolico Vaticano, con l’intervento 
degli Emi e Revi Signori Cardinali e col voto dei Revihi Prelati Officiali e 
dei Consultori teologi componenti la Sacra Congregazione dei Riti, si é tenuta 
la Congregazione Preparatoria per discutere il dubbio sopra l’eroismo delle 
virti esercitate dalla Ven. Serva di Dio Anna Maria Javouhey, Fondatrice 
dell’Istituto delle Suore di S. Giuseppe di Cluny. 

SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


30 Aprile 1936. L’Emo e Revmho Signor Cardinale Nicola Canali, Membro 
della Sacra Congregazione dei Seminari e delle 
Universita degli Studi. 

. 5 » Il Revmo Padre Emanuele Suarez, dell’Ordine dei Frati 
Predicatori, Consultore della Commissione Ponti- 
ficia per la Interpretazione Autentica del Codice 
di Diritto Canonico. 

9 Maggio » I Revmi Padre Antonino Silli, deJl’Ordine dei Frati Pre- 
dicatori, Padre Giovanni Hanssens, della Compa- 
gnia di Gest, e Signor Giuseppe Pizzoni, della 
Congregazione della Missione, Consultori della 
Sacra Congregazione dei Riti (Sezione per la 
S. Liturgia). 

16 » » Gli Emi e Revi Signori Cardinali Domenico Jorio e Pietro 
Boetto, Membri del Supremo Tribunale della Se- 
gnatura Apostolica. 


Con Brevi Apostolici, il Santo Padre Pio XI, felicemente regnante, si é 
degnato di nominare: 


23 Aprile 1936. L’Emoe Reviho Signor Cardinale Carlo Salotti, Protettore 
dell’Istituto delle Figlie della Carita Canossiane 


(Roma). 

28 . » Monsig. Giuseppe Pasquazi, Prelato Votante del Supremo 

Tribunale della Segnatura Apostolica. 

+ » »  Monsig. Silvio Romani, Prelato Votante del Supremo Tri- 
bunale della Segnatura Apostolica. 

» + »  Monsig. Vigilio Dalpiaz, Prelato Votante del Supremo Tri- 
bunale della Segnatura Apostolica. 

» Monsig. Giosué Venturi, Prelato Votante Soprannumerario 
del Supremo Tribunale della Segnatura Apostolica. 

- > » Monsig. Primo Principi, Prelato Votante Soprannumerario 
del Supremo Tribunale della Segnatura Apo- 
stolica. 

30 ~ » L’Emoe Reviho Signor Cardinale Eugenio Pacelli, Protet- 


tore dell’ Istituto delle Suore dell’ Immacolata Con- 
cezione, dette d’Ivrea. 

8 Maggio 1936. L’Emho e Reviho Signor Cardinale Camillo Caccia Domi- 
nioni, Protettore dell’Istituto delle Figlie della 
Croce di Liegi. 

» » » L’Emo e Reviho Signor Cardinale Pietro Boetto, Protettore 
dell’ Istituto delle Suore di Carita di S. Maria di 
Torino. 


Assistente al Soglio Pontificio: 
23 Aprile 1936. S. E. Revina Monsig. Giuseppe Castelli, Vescovo di Novara. 


Protonotari Apostolicit ad instar participantium : 
14 Dicembre 1935. Monsig. Pasquale Antonelli, della diocesi di Conversano. 
12 Gennaio 1936. Monsig. Giovanni Mercali (Roma). 
22 Febbraio » Monsig. Elia Violoni, dell’archidiocesi di Sarajevo. 
3 Aprile »  Monsig. Pietro Daguerre, della diocesi di Baiona. 


Prelati Domestici di S. S. : 
25 Novembre 1935. Monsig. Giacomo Medweckij, della diocesi di Stanislaopoli 
dei Ruteni. 
22 Dicembre » Monsig. Desiderato Sabatier, della diocesi di Rodez. 


» » »  Monsig. Adriano Bressolles, della diocesi di Beauvais. 
19 Febbraio 1936. Monsig. Giuseppe Bortoluzzi, della diocesi di Ceneda. 
21 >» » Monsig. Francesco Fiala, dell’archidiocesi di Salisburgo. 
20 Marzo » Monsig. Giuseppe Wiederkehr, dell’archidiocesi di Colocza. 
» Monsig. Alessandro Kalmar, della medesima archidiocesi. 
21 » »  Monsig. Simone Abba, della diocesi di Cuneo. 
27 » » Monsig. Tommaso Nugent, della diocesi di Sacramento. 
» . »  Monsig. Patrizio Ryan, della medesima diocesi. 
30 » » Monsig. Rocco Barbéra, dell’archidiocesi di Reggio Calabria. 
31 » » Monsig. Angelo Tricoli, della diocesi di Patti. 
2 Aprile »  Monsig. Giovanni Biagio Adéma, della diocesi di Baiona. 
3 » »  Monsig. Giulio Boccali, dell’archidiocesi di Perugia. 
» » » Monsig. Edoardo J. Maginn, della diocesi di Albany. 
7 » »  Monsig. Giorgio Knuckey, della diocesi di Lancaster. 
21 » »  Monsig. Ottone Szonyi, della diocesi di Cinque Chiese. 
22 >» »  Monsig. Germano Galassini, della diocesi di Trieste. 
24 » »  Monsig. Salvatore Fiore, della diocesi di Nicosia. 
6 Maggio » Monsig. Antonio B. Cabrita, del Patriarcato di Lisbona. 
> > » Monsig. Francesco Paolo Enrico Franco, della diocesi di 
Meliapor. 
9 » » Monsig. Carlo L. Van Tourenhout, dell’archidiocesi di 


S. Luigi Missouri. 
» » » Monsig. Daniele J. Laveri, della medesima archidiocesi. 


i 

ONORIFICENZE 


Con Brevi apostolici, il Santo Padre Pio XI, felicemente regnante, si é 
degnato di conferire: 
La Commenda dell’Ordine Piano: 
4 Marzo 1936. Al sig. Enrico Rosier, della diocesi di St. Claude. 


Il Cavalierato dell’Ordine Piano: 
22 Aprile 1936. Al sig. Ulderico Ruppen, Maggiore della Guardia Svizzera 
Pontificia. 
La Gran Croce dell’Ordine di San Gregorio Magno, classe civile: 


25 Marzo 1936. A S.E. il sig. Giuseppe A. Barnet y Vinageras, Presidente 
della Repubblica di Cuba. 


La Gran Croce dell’Ordine di S. Gregorio Magno, classe militare: 
25 Marzo 1936. Al sig. Conte Valentino Canale, Brigadiere Generale nel 
Corpo della Guardia Nobile Pontificia. 


La Commenda con Placca dell'Ordine di S. Gregorio Magno, classe civile : 
4 Aprile 1936. Al sig. Francesco Lubelli, della diocesi di Ugento. 
15 > » Al sig. dott. Giuseppe Massa (Italia). . 
4 Maggio » _ A\l sig. Giovanni Bottaro (Italia). 
La Commenda dell’ Ordine di S. Gregorio Magno, classe civile: 
4 Aprile 1936. Al sig. ing. Alessandro Medecin, della diocesi di Monaco. 


. » » Al sig. dott. Felice Corniglion, della medesima diocesi. 
> » Al sig. comm. Walter Manfredi (Roma). 
23 » » Al sig. Giorgio La Motta dei Baroni di Salinella, della 


diocesi di Nicosia. 
La Commenda dell’ Ordine di S. Gregorio Magno, classe militare: 


21 Aprile 1936. Al sig. Barone cav. Enrico de Pfyffer d’Altishofen, Tenente 
Colonnello della Guardia Svizzera Pontificia. 


Il Cavalierato dell’Ordine di S. Gregorio Magno, classe civile: 


20 Marzo 1936. Al sig. dott. Hiram Irving King, della diocesi di Sioux 
Falls. 
8 Aprile » Al sig. dott. Guglielmo Carlo De La Try Ellis, del Vica- 
riato Apostolico di Curagao. 
> > » Al sig. Antonio Giovanni Ludovico Bouman, della Prefet- 
tura Apostolica di Soerabaja. 


A > 
| 
| 
| 

15 Aprile 1936. Al sig. Agostino De Zordo, delle diocesi di Belluno e Feltre. 


24 » 
7 Maggio 
8 » 
9 » 
15 Aprile 
La 
15 Aprile 
4 Aprile 
8 » 
20 » 
21 » 
29 » 
30 » 
5 Maggio 
19 Marzo 
3 Aprile 
17 » 
21 » 
29 » 
6 Maggio 


» 


» 
» 
» 


Al sig. ing. Carlo Capo, della diocesi di Cava. 

Al sig. ing. Ernesto Caretti (Roma). 

Al sig. Luigi Morin De Finfe, della diocesi di Autun. 

Al sig. Andrea Bernardo Dahl, della diocesi di Plymouth. 


La Gran Croce dell'Ordine di S. Silvestro Papa: 
1936. Al sig. prof. Giovanni Petragnani (Italia). 


Commenda con Placca dell’Ordine di S. Silvestro Papa: 
1936. Al sig. avv. Mario Carta (Roma). 


La Commenda dell’Ordine di S. Silvestro Papa: 
1936. Al sig. ing. Filippo Bardelli, della diocesi di Acquapendente. 


» 


Al sig. dott. Guglielmo Quattrucci, della diocesi suburbi- 
caria di Frascati. 

Al sig. ing. Emilio Giay, della diocesi di Pinerolo. 

Al sig. rag. Carlo Milani, della diocesi di Pavia. 

Al sig. Carlo Mancinelli, delle diocesi di Aquino, Sora e 
Pontecorvo. 

Al sig. Arturo Oltolina, dell’archidiocesi di Milano. 

Al sig. dott. avv. Luigi Pace, della diocesi di Aversa. 


Il Cavalierato dell'Ordine di San Silvestro Papa: 
1936. Al sig. dott. Giuseppe Vercesi, della diocesi di Tortona. 


» 
» 
» 


» 


Al sig. Edoardo Schiavi, della diocesi di Cremona. 

Al sig. Carlo Ciocci (Roma). 

Al sig. Donato Caramia, dell’archidiocesi di Taranto. 

Al sig. Serafino Gravaldi, delle diocesi di Aquino, Sora e 
Pontecorvo. 

Al sig. Giuseppe Callini (Roma). 


Con Biglietti della Segreteria di Stato, il S. Padre Pio XI, felicemente re- 
gnante, si é degnato di nominare: 


18 Aprile 


9 Maggio 
2 Luglio 


Camerieri Segreti Soprannumerari di S. S.: 


1935. Monsig. Giacomo de Barros Camara, dell’archidiocesi di 


» 


» 


Florianopolis. 
Monsig. Enrico Geers, della diocesi di Osnabriick. 
Monsig. Andrea Parys, dell’archidiocesi di Cracovia. 


» 
» 
» 
» 
» 

4 Agosto 1935. Monsig. Giovanni Solak, della diocesi di Tarnovia. 
5 Dicembre » Monsig. Antonio Zapata, della medesima diocesi. 
» » »  Monsig. Giovanni Moelders, dell’archidiocesi di Colonia. 
13 Febbraio 1936. Monsig. Augusto Schuldis, dell’archidiocesi di Friburgo in 
Brisgovia. 
2 Aprile Monsig. Giuseppe Capiaghi, della diocesi di Como. 
9 Monsig. Gaetano Bianchi (Roma). 
. Monsig. Guglielmo Tessitori, della diocesi di Novara. 
Monsig. Fedele Perfetti, della diocesi di Marsico Nuovo. 
Monsig. Nicola Loffredo, della diocesi di Potenza. 
Monsig. Nicola Bartmann, dell’archidiocesi di Strigonia. 
Monsig. Pietro Raimondi, della diocesi di Cassano all’Ionio. 


Cameriere Segreto di Spada e Cappa Soprannumerario di S. S.: 


Aprile 1936. Il sig. Gunner Leone Garth-Griiner, del Vicariato Aposto- 
lico di Danimarca. 


Camerieri d’'Onore di Spada e Cappa Soprannumerari di S. S.: 


Marzo 1935. Il sig. Gustavo Augusto Paszkiewicz, della diocesi di Pre- 
mislia dei Latini. 
Giugno » Il sig. Vincenzo Paolo Lacki, della diocesi di Culma. 


NECROLOGIO 


Aprile 1936. Monsig. Eugenio Maria Giuseppe Allys, Vescovo tit. di 
Facusa. 


» Monsig. Firmino Guichard, Vescovo tit. di Tadamata. 
Maggio Monsig. Giuseppe Miglior, Vescovo di Ogliastra. 
- Monsig. Antonio Pietro Francesco van Velsen, Vescovo tit. 
di Ezani. 
Monsig. Sigismondo de Ow-Felldorf, Vescovo di Passavia. 
Monsig. Domenico Castellan, Arcivescovo di Chambéry. 
Monsig. Giuseppe Roberto Cowgill, Vescovo di Leeds. 
Monsig. Giovanni Enrico Gerardo Jansen, Arcivescovo tit. 
: di Selimbria. 
| Monsig. Pasquale Diaz, Arcivescovo di Messico. 


. 


LIBRI LITURGICI gracci ritus byzantini cura S.C. 


; 


de Propaganda Fide pro Negotiis Ritus Orientalis editi. 


€YXOAOTION Eauchologium magnum, ad tramitem editionis Benedicti- 
nae anni 1754 excussum, complectens Liturgicum (Ordo sacerdotalis 
Vesperarum, Matutini et Laudum, necnon tres Liturgiae eucharisti- 


cae SS. Iohannis Chrysostomi, Basilii, Magni et Praesanctificatorum), | 
ritus Sacramentorum et Sacramentalium, Epistolas et Evangelia prae- | 


cipuorum Festorum immobilium et Communis Sanetorum. — 8° maiori, 
pp.‘rv-484-104, charta manu facta, charactere rubro et nigro. Romae 1873 


€YXOAOTION TO MIKPON Euchologium parvum, ex Euchologio 
maiori excerptum, complectens Liturgiam S. Iohannis. Chrysostomi, 
Epistolas et Evangelia praecipuorum Festorum immobilium et Com- 
munis Sanctorum, Ordines Baptismi, Matrimonii,. Unctionis sacra- 

- mentalis infirmorum et Paenitentiae.— 8 maiori, pp. 56-125, charta 
manu facta, charactere rubro et nigro. Romae 1872... ... 


TPIQAION Triodium, ad tramitem editionis Bononiensis anni 1794 excus- 
sum, complectens Officia Magnae Quadragesimae. — 8° maiori, pp. 830, 
eharta manu facta, charactere rubro et nigro. Romae 1879. . .°. 


IIENTHKOZTAPION Pentecostarium, complectens Officia a Pascha 
usque ad primam Dominicam post Pentecosten sive Omnium Sancto- 


rum, — 8 maiori, pp. 480, charta manu facta, charactere rubro et 


nigro. Romae 1884. . . P 


WAATHPION Pealterium, in XX Cathismatibus distributum. — 8° maiori, 
pp. 199, charta manu facta, charactere nigro tantum, Romae 1873. . 


IIAPAKAHTIKH Paracletice, complectens Officia Hebdomadum extra 
Triodium et Pentecostarium. — 8° maiori, pp. 750, charta manu facta, 
charactere rubro et nigro. Romae 1885 . ... . 


biliam. — 8° maiori, charta manu facta charactere rubro et nigro. 
Vol. I (September et October). pp. 578. Romae 1888 . 
Vol. II (November et December). pp. 740. Romae 1889. . . . 
Vol. IIl (lanuarius et Februarius). pp. 701. Romae 1896 . . . 
Vol. IV rtius et Aprilis). pp. 419. Romae 1898. . ..... 
Vol. V_ (Maius et Iunius). pp. 413. Romae 1899 . . . 
Vol. IV (lulius et Augustus). PP- 
Omnia sex volumina simul:. 


€YAITEAION Evangelium iuxta. deeursum anni distributum. — Folio, 
charta manu facta, charactere rubro et nigro. pp. 220-50. Romae 1880 


AMOZTOAOZ Apostolus, sive Acta et Epistolae SS. Apostolorum per 


decursum anni distributum: — 8° maiori, charta manu facta, chara- 
ctere rubro et nigro. pp. 336. Romae 1881 . . 


OKTQHXOZ Octoechus ex Paracletice excerptus, complectens Officia 


Dominicarum per anni circulum iuxta octo tonos distributa,. — — 


8° maiori, charta manu facta, charactere tantum. 151. 
Missa in festo Sacratissimi Cordis lesu, cum cantu, iuxta as Mis- 
salis Romani. Editio typica Vaticana, pp. 12 (Graduale) . . ei 
Missa in festo EBucharistici Cordis lesu, cum cantu (Graduale), pp. 8 . 


Officium in festo Sacratissimi Cordis lesu, cum cantu, iuxta Sey 
Breviarii Romani. Editio typica Vaticana (Antifonale). . . . . 


Officium in festo Sacratissimi lesu. PP: indiana 
stampa in nero . 


68— 70— 
_ MHNAIA Menaea totius anni, sive Officia Sanctorum et Festorum immo- 

Recentissime pubblicazioni: | 

kalendarium Universalis Ecclesiae 
pro anno Domini 1937, cum adiectione variationum festorum 5S. loannis Bosco 
(31 mensis ianuarii) et S. Petri Nolasci (28 eiusdem mensis) (ex Decr. 5. R. C. 
25 martii 1936) atque Appendicis pro locis Missionum. Typis Polyglottis Vatica- 


nis, 1936. In-i6°, pp. xxx11-170. 
Romae L.2,10 In Italia L. 2,30 © Apud exteros L. 3,60 


S.ROMANAE ROTAE DECISIONES SEU SENTENTIAE 
quae prodierunt anno 1927 cura eiusdem 8S. Tribunalis Editae—Volu- 
men XIX — Typis Polyglottis Vaticanis — 1936, In 8° - pp. vm-580 40— B— BO— 


CODIFICAZIONE CANONICA ORIENTALE. FONTI 
Serie lI. Fasciscolo 1° — Textes Legislatifs touchant le Cénobitisme 
figyptien, par Mgr. Francois Kozman Aschidiacre et Vicaire Général, 
Official du Patriarcat Copte Catholique d’Alexandrie ... . . 122— 


UFFICIO E MESSA approvati della S. Congregazione dei Riti con deereto 
del 23 marzo 1936 pubblicati negli Acta Apostolicae Sedis ii 30 aprile, 
fascicolo N. 5: 


OFFICIUM IN FESTO SANCTI IOANNIS BOSCO, CONF. 


(Die 31 Ianuarii). In-18°, caratteri rosso-neri, carta indiana, pp. 8, 
grandezza della pagina cm, 7><12, nei margini cm. 12x19. . . . 0,50 0,60 0,70 


MISSA IN FESTO SANCTI IOANNIS BOSCO, CONF. 


(Die 31 Ianuarii). In-4°, caratteri rosso-neri, grandezza della sited 
cm. 14,5><22,5, nei margini cm. 22,5><32 0,40 0,50 0,70 


Acta et Decreta Concilii Plenarii Americae ve HE in Urbe celebrati a, D. 


— Appendix ad Concilium Pl. Am. Latinae 11910) 15— 18— 
Actas y Decretos del Concilio Plen. de la America aes * latin y 

castellano) cel. a. 19099 . . . . 15 
della Prima settimana d’arte sacra per il Clero— ott..1983 . . . 30— 

— Id. Seconda settimana — ott. 1984... 2. BO 
Antiphonale S. Rom. Ecclesiae; in 8° (1919)... . . 18—° 90,50 
Apologie (Le due) di S. Giustino Martire Micke dal tee del Prof. P. Bal- 

Bossi G. — Traduzione ritmica di quaranta liriche oraziane - In 16° . 4— 4,50 5,— 


Cerchiari E.— Capellani Papae et Apost. Sedis Auditores Causarum §, P. 
Apost. seu Sacra R. Rota ab origine ad diem usque 20 er 1870, 
Relatio historica-iuridica. Quattro volumi . . . . 100 — 104— 120 


Conferenze Geronimiane degli Emi Card, Mafi, Mercier, (19% 5,60 6,20 


Consacrazione (La) Episcopale secondo il Pontificale Parti 
cipali (Testo e versione) . . 1,50 1,80 23,10 


Cronistoria dell'Anno Santo 1995 — grosso vali in® B— 6— 
Elenchus Seminariorum cum appendice et imaginibus phototypicis (1984) 45-—— 47,50 50— 

